सामग्री: घायल छात्र

आइशी और लेफ्ट संगठनों ने दावा किया कि ये नकाबपोश बीजेपी के स्टूडेंट विंग अखिल भारतीय विद्यार्थी परिषद के थे. 

लेकिन वीडियो और तस्वीरों के ज़रिए ऐसा ही दावा यूनिवर्सिटी में पढ़ने वाले एबीवीपी के छात्रों ने भी किया है.

उनके मुताबिक़ कुछ नकाबपोश उन पर भी हमला करने के लिए पेरियार होस्टल आए थे, जिनका नेतृत्व ख़ुद आइशी घोष कर रही थीं.

एबीवीपी ने एक और वीडियो जारी किया है, जिसमें एक लड़का तेज़ी से भाग रहा है और उसके पीछे कई लोग भागते हुए आ रहे हैं. 

समाप्त

एबीवीपी का दावा है कि बचकर भागता हुआ लड़का, जेएनयू छात्र और एबीवीपी कार्यकर्ता शिवम चौरसिया है और लेफ्ट संगठनों से जुड़े छात्र उसका पीछा कर रहे हैं.  

इसी वीडियो के बाद एबीवीपी ने अपने ट्विटर अकाउंट पर स्कूल ऑफ सोशल साइंस से पीएचडी कर रहे शिवम चौरसिया की कुछ तस्वीरें भी शेयर की हैं. जिसमें उनके शरीर पर कुछ चोटें नज़र आ रही हैं. 

एबीवीपी का दावा है कि वामपंथी छात्रों के हिंसक हमले में शिवम को सर पर और गर्दन पर गंभीर चोटें आई हैं.  

ये पूरी घटना क्या थी, जानने के लिए बीबीसी ने एबीवीपी के घायल छात्रों और आइशी घोष दोनों पक्षों से बात की. 

एबीवीपी का पक्ष

एबीवीपी से जुड़े छात्र शिवम चौरसिया ने बीबीसी से बातचीत में कहा कि ये घटना पांच जनवरी की ही है. 

उनके मुताबिक, "एडमिनिस्ट्रेशन ब्लॉक पर रजिस्ट्रेशन की प्रक्रिया चल रही थी. लंच के बाद हम लोग वहां खड़े थे. वहां कुछ लोगों ने हमसे कहा कि उन्हें रेजिस्ट्रेशन प्रोसेस में दिक्कत हो रही है, तो हम (शिवम और उनके साथी छात्र) उनकी मदद कर रहे थे. वो जगह सेफ ज़ोन हैं, क्योंकि 100 मीटर के दायरे में बिना इजाज़त वहां कोई प्रदर्शन नहीं हो सकता."  

शिवम चौरसिया

"उसी वक्त एडमिनिस्ट्रेशन ब्लॉक के दोनों तरफ से एक भीड़ आती है. ये साढ़े तीन-चार बजे का वक्त था. अचानक आती भीड़ को देखकर हमें लगा कि कोई गड़बड़ है. खतरा महसूस होने पर हम लोग वहां से भागे." 

"भागते हुए वो वीडियो बनाया गया. जो लोग पीछे आ रहे हैं, उनमें से कुछ लोग यहां के वामपंथी हैं और कुछ का चेहरा नहीं दिख रहा है, कुछ ऐसे भी हैं जो यहां के नहीं लग रहे हैं." 

"मैं पेरियार हॉस्टल के पास आकर छिप गया. वो भीड़ भी यहां आ गई और बहुत हंगामा हुआ. जब मुझे लगा कि सबकुछ सामान्य हो गया है तो मैं बाहर निकला और हॉस्टल के बाहर वाली जूस की दुकान पर गया." 

जेएनयू छात्र और...\nपिछली सामग्री को संक्षेप में निम्नानुसार किया जा सकता है:
पाँच जनवरी को कुछ नकाबपोशों ने जेएनयू की छात्रसंघ अध्यक्ष आइशी घोष पर हमला किया और विश्वविद्यालय के साबरमती होस्टल में घुसकर तोड़फोड़ की थी.